62019TJ0291_INF
Vispārējās tiesas (piektā palāta) 2020. gada 23. septembra spriedums – Pshonka/Padome
(lieta T‑291/19)
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Līdzekļu iesaldēšana – To personu, vienību un struktūru saraksts, kurām piemērojama līdzekļu un saimniecisko resursu iesaldēšana – Prasītāja vārda saglabāšana sarakstā – Padomes pienākums pārbaudīt, vai trešās valsts iestādes lēmums ir ticis pieņemts, ievērojot tiesības uz aizstāvību un tiesības uz efektīvu tiesību aizsardzību tiesā
1.
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Ar valsts līdzekļu piesavināšanos saistīto personu un viņu sabiedroto fizisko vai juridisko personu, vienību vai organizāciju līdzekļu iesaldēšana – Pārbaudes apjoms
(LESD 275. panta 2.d daļa; Eiropas Savienības Pamattiesību hartas 47. pants; Padomes Lēmums (KĀDP) 2019/354; Padomes Regula Nr. 2019/352)
(skat. 54., 55. punktu)
2.
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Lēmums par līdzekļu iesaldēšanu – Pieņemšana vai atstāšana spēkā, pamatojoties uz tiesvedību, ko ir uzsākušas trešās valsts iestādes valsts līdzekļu piesavināšanās jomā – Pieļaujamība – Nosacījums – Valsts lēmums, kas pieņemts, ievērojot tiesības uz aizstāvību un tiesības uz efektīvu tiesību aizsardzību tiesā – Padomes pienākums veikt pārbaudi – Pienākums norādīt pamatojumu – Piemērojamība – Trešā valsts, kas pievienojusies Eiropas Cilvēktiesību konvencijai – Ietekmes neesamība
(LESD 6. panta 3. punkts; Eiropas Savienības Pamattiesību hartas 47. pants; Padomes Lēmums (KĀDP) 2019/354; Padomes Regula 2019/352)
(skat. 56.–61., 77., 79.–81., 86. punktu)
3.
Prasība atcelt tiesību aktu – Pamati – Pamatojuma neesamība vai tā nepietiekamība – Pamats, kas atšķiras no pamata par tiesiskumu pēc būtības
(LESD 256. un 296. pants)
(skat. 64. punktu)
4.
Eiropas Savienības tiesības – Principi – Tiesības uz efektīvu tiesību aizsardzību tiesā – Saprātīga termiņa ievērošana – Ierobežojoši pasākumi saistībā ar situāciju Ukrainā – Tiesvedība trešajā valstī, kas ir lēmuma par ierobežojošo pasākumu noteikšanu pamats – Padomes pienākums veikt pārbaudi – Piemērojamība
(Eiropas Savienības Pamattiesību hartas 47. pants; Padomes Lēmums (KĀDP) 2019/354; Padomes Regula 2019/352)
(skat. 83.– 85. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt Padomes Lēmumu (KĀDP) 2019/354 (2019. gada 4. marts), ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV 2019, L 64, 7. lpp.), un Padomes Īstenošanas regulu (ES) 2019/352 (2019. gada 4. marts), ar ko īsteno Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV 2019, L 64, 1. lpp.), ciktāl prasītāja vārds ir saglabāts to personu, vienību un struktūru sarakstā, kam piemēro šos ierobežojošus pasākumus.
Rezolutīvā daļa
1)
Atcelt Padomes Lēmumu (KĀDP) 2019/354 (2019. gada 4. marts), ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā, un Padomes Īstenošanas regulu (ES) 2019/352 (2019. gada 4. marts), ar ko īsteno Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā, ciktāl Viktor Pavlovych Pshonka vārds ir saglabāts to personu, vienību un struktūru sarakstā, uz kurām attiecas šie ierobežojošie pasākumi.
2)
Eiropas Savienības Padome atlīdzina tiesāšanās izdevumus.